**Tenke-torg**

Lån torget på kjøpesenteret, eller utenfor kafeen. Utfordre mennesker som går forbi til å si det de har på hjertet, under overskriften: ”Hvis jeg fikk bestemme.”

Det er viktig at noen noterer og «poster» innspillene videre.

Med dette inviteres folk «i farta» til å få sagt det som opptar dem, er uenig i, eller noe de mener bør bli bedre. KrF får mange nyttige innspill som partiet lokalt og sentralt kan dra nytte av i programprosesser og planer. En vinn-vinn situasjon.

Sett opp et bord eller en sofa de kan sette seg ned og si sin mening. Lag gjerne et skilt som forklarer hva dere inviterer til.

**Temaet kan for eksempel være;**

Hvis jeg skulle planlegge en helt ny kommune – hva hadde vært viktig for meg?

Hvis jeg var ordfører ville jeg ha ……..

**Bruk av innspillene**

Ideene og tankene kan leveres rett i en postkasse der og da, eller
det kan oppfordres til å tenke videre og gi innspillene rett til KrF på e-post. Gi dem lokallagets e-postadresse på små lapper eller kort. Denne lappen, eller dette kortet kan ha et enkelt KrF-budskap på andre siden.